# LECENJE ZUBA –ENDODONTSKI TRETMAN

Pod ovim nazivom se podrazumeva terapija unutrasnjosti zuba ,koja je u narodu poznata kao vadjenje zivca.

Prva asocijacija na ovaj termin upucuje na neprijatnost i bol,a cinjenica je da se danas ovaj postupak obavlja uglavnom bez bola uz lokalnu anesteziju.

Endodontski tretman ustvari znaci spasavanje zuba ,jer pravilno izvedeno lecenje dovodi do ocuvane funkcije zuba koji bi u suprotnom bio izgubljen.

U svakom zubu se nalazi supalj prostor koji ukoliko je zub zdrav sadrzi meko tkivo tzv. zubnu pulpu,a u njoj se pored nerava nalaze krvni i limfni sudovi,vezivno tkivo I mnoge celije.

Najispoljenija funkcija zubnog zivca je senzorna funkcija,odnosno sposobnost zuba da reaguje na nadrazaje kao sto su toplo i hladno.

Ove reakcije su vazne jer ukazuju da nesto nije u redu i da potrazite pomoc stomatologa.

Cilj endodontske terapije je postizanje stanja pri kome će tkiva koja okružuju koren zuba ostati zdrava .

Najkraće rečeno, lečenje kanala korena podrazumeva mehaničko čišćenje i ispiranje bakterija, raspadnutih organskih sastojaka i bakterijskih toksina koji su preostali nakon propadanja “zubnog živca”. Nakon čišćenja i ispiranja kanala korena sledi njegovo punjenje specijalnim pastama kako bi prostor unutar zuba ostao hermetički zatvoren.

Osnovna ideja lečenja kanala korena zuba je pomoći organizmu da se izbori protiv infekcije, i to uklanjanjem bakterija i tkivnih iritanasa koji se nalaze unutar zuba. Kao rezultat čišćenja, ispiranja, medikacije kanala korena zuba i njegovog hermetičkog zatvaranja, eliminišu se uzročni faktori koji dovode od zapaljenske reakcije i tek tada je organizam u stanju da svojim odbrambenim mehanizmima dovede do potpunog izlečenja.