CIRKON NA ZUBU

Za sve one koji žele da njihov osmeh još više zablista, idelano rešenje je postavlanje cirkona na zub. Ovo je jednostavan način da skrenete pažnju na svoj osmeh.Cirkon na zubu se lako stavlja ,možete ga dobiti brzo,a postupak je potpuno bezbedan i ne nanosi nikakvo oštećenje zubu.

BELJENJE ZUBA

Pravilnim čišćenjem zuba, redovnim uklanjanjem kamenca kod stomatologa, i ostalom potrebnom brigom o zubima, sebi već otvaramo put za blistaviji, zdraviji i svežiji osmeh.

U estetic i lepog osmeha važnu ulogu igra i nijansa zuba. Svi segmenti estetike zuba, pa i boja su subjektivni doživljaj.Kao sto imamo razlicitu boju koze ili kose ,tako imamo i razlicitu boju zuba. Ona je prvenstveno određena genetikom, zatim lošim ili dobrim navikama, u šta ubrajamo higijenu usta i zuba, pušenje, konzumiranje napitaka ili hrane koja utiče na prebojenost i boju zuba,lekovi i sama životna dob.

Prirodno, zubi nisu iste boje – gornji su malo svetliji od donjih, prednji od bočnih, očnjaci su prirodno malo tamniji od ostalih zuba, a svi zubi su malo tamniji uz desni nego ka ivici. Sve ovo daje jedan prirodan izgled osmehu.

Blistaviji osmeh zaista ljudima daje samopouzdanje, pokazuje da vode računa o sebi i na neki način im "diže cenu" pri socijalnim kontaktima, a ponekad postaje i glavni adut u tome. To su glavni razlozi zbog kojih pacijenti žele svetlije zube.

Postoje dva osnovna nacina izbeljivanja:

1.ordinacijsko

2.kucno

Par dana nakon ordinacijskog izbeljivanja zuba postoji mogućnost da zubi budu osetljiviji nego ranije, jer su svi dentinski kanalići otvoreni i značajno prohodniji za registrovanje nadražaja iz usne duplje, previše hladno, toplo, slatko, kiselo… S toga je preporuka da maksimalno redukujete ovakve nadražaje par dana nakon beljenja, a kasnije, da bi što duže zadržali postignuti efekat beljenja, smanjite i unos tamno obojene hrane i pića,a ni pušenje nije preporučljivo.

Osetljivost je posebno za očekivati:

–ako se desni već povlače,

-ako je gleđ naprsla

- ako se forsira preterano izbeljivanje u prekratkom roku

Moramo napomenuti da pojedine kozmetske procedure koje se vrše na zubima ne mogu trajati zauvek i moraju se s vremena na vreme obnavljati. Sredstvo za izbeljivanje neće imati učinka na plombe i protetske nadoknade (krunice, mostovi ...). Rezultati beljenja se ne vide u pravoj meri i do otprilike nedelju dana posle postupka.

Nisu svi zubi pogodni za izbeljivanje. Prebojenosti tetraciklinima, kada su zubi šareni u nijansama od bele do tamno sive, zahtevaju dugoročnije tretmane uz pravilan izbor koncentracije preparata od strane stomatologa i ne uvek sa garantovanim i potpuno zadovoljavajućim ishodom. Devitalizovani zubi, tj. zubi kojima je popularno rečeno, izvađen nerv i zbog toga imaju tamniju boju, se izbeljuju drugačijim procedurama u odnosu na vitalne zube. Beljenje ćemo svakako preskočiti u poodmaklim fazama parodontopatije ili nekih drugih težih hroničnih oboljenja. Nećemo beleti zube ženama u trudnoći, ili dok doje bebu, a i životna dob pacijenata je bitna.