DECJA STOMATOLOGIJA

Karijes je infektivno i lako prenosivo oboljenje izazvano specifičnom bakterijskom infekcijom. On se javlja rano, često ubrzo posle nicanja, kao posledica loših navika i neadekvatne ishrane. Pojavu karijesa u tom periodu potenciraju i određene teškoće u održavanju oralne higijene, kao i neobaveštenost roditelja

o značaju mlečnih zuba i mogućnostima za očuvanje njihovog zdravlja.

Roditelji koji dovode decu na redovne stomatološke kontrole odgajaju ljude koji neće imati zdravstvene tegobe vezane za usta i zube, i generacije koje neće poznavati strah od stomatologa.

Redovne stomatomatološke kontrole treba da postanu navika deteta čim ono napuni dve godine, radi upoznavanja kako sa stomatologom, stomatološkom stolicom, okolinom, zvucima i mirisima ordinacije.

Veoma je važno da prva poseta stomatologu bude pozitivno iskustvo za Vaše dete i protekne prijatno. Najvažniju ulogu u pripremi Vašeg deteta imate baš Vi. ZAPAMTITE, deca se ne rađaju sa strahom od stomatologa – već ga stiču kroz negativno iskustvo.

**Ono što bi trebalo da uradite pre prve poste stomatologu :**

-Razgovarajte sa detetom na opušten način. Predstavite posetu stomatologu kao pozitivno i interesantno iskustvo za Vas da bi dete shvatilo da će tako biti i njemu.

-Pričajte sa detetom na način koje će ono razumeti

-Doktor će „brojiti", „prati" i „slikati" zubiće. Objasnite tok pregleda tako će i dete da se pripremi

-Igrajte se „zubara" sa svojim detetom kod kuće. Prvo Vi budite „zubar" i izbrojte mu zube, a onda dozvolite detetu da bude „zubar".

-Čitajte mu edukativne priče o odlasku kod stomatologa.

-Neka dete bude odmorno kada zakažete posetu stomatologu

-Neka dete zna da Vi rado posećujete stomatologa

-Dajte dobar primer-perite svoje zube redovno i perite zube zajedno

-Ako ste uplašeni i zabrinuti, Vaše dete će to osetiti, budite opušteni i mirni

-Nikako ne koristite odlazak kod stomatologa kao kaznu.

-Ne dozvoljavajte da neko priča negativna iskustva o stomatolozima u prisustvu deteta.

-Ne brinite ako Vaše dete bude plakalo tokom posete stomatologu, takva reakcija je normalna za malu decu kad se nađu u novoj situaciji

Pričajte sa detetom nakon posete i podsetite ga koliko je bilo zabavno

Roditelji treba, kada posećuju stomatologa zbog svojih zuba, da sa sobom povedu i dete kako bi ličnim primerom uticali na ponašanje deteta u ordinaciji.

Mlečne zube treba popravljati, pošto je njihovo zdravlje veoma bitno za pravilan razvoj vilica. Njih pri tome treba tretirati isto kao i stalne.

Nelečeni kariozni mlečni zubi ili prevremeno izvadjeni mlečni zubi remete;

-normalnu funkciju žvakanja hrane

-pravilnu fonaciju

-estetiku

-dovode do raznih ortdontskih anomalija zuba.

Uspeh terapije karijesa mlečnih zuba je utoliko bolji, ukoliko se mali pacijent javi u ranijoj fazi oboljenja. Zbog toga su neophodne TROMESEČNE I ŠESTOMESEČNE KONTROLE KOD STOMATOLOGA.

**Cirkularni karijes**

Cirkularni karijes je posledica LOŠE BRIGE O DEČJIM ZUBIMA i preteranog opterećivanja šecerima.

Proces cirkularnog karijesa uvek počinje na gornjim sekutićima, vrlo brzo se širi na ostale zube u gornjoj vilici, a tek kasnije i na donju vilicu. To je i osnovna specifičnost u odnosu na klasični karijes koji najčešće počinje u jamicama i fisurama griznih površina mlečnih molara. Isto tako napredovanje cirkularnog karijesa može da bude izuzetno brzo i već u roku od nekoliko nedelja od pojave belih mrlja, dolazi do razaranja zuba.

Odstranjivanje uzroka podrazumijeva prije svega uklanjanje loših navika i promjene režima ishrane. Prevencija je ono na čemu je najveći naglasak, jer je u toj dobi važno razvijati higijenske navike.

Verovatno znate da od zdravlja dečijih zuba zavise i razvoj vilice, razvoj govora, pravilna ishrana i sveukupno zdravlje deteta. To su više nego dovoljni razlozi da bi se zdravlje zuba odmalena shvati kao ozbiljna i bitna stvar.

**Povrede zuba kod dece**

Ovo je jedan od glavnih problema u oblasti dečije stomatologije, a zbog česte pojave predstavlja stvaran i relativno ozbiljan problem. Učestalost zubnih trauma znatno varira, pa se pojedine starosne grupe opravdano mogu smatrati rizičnima za nastanak povrede, i to deca od druge do četvrte godine sa mlečnim zubima i od sedme do desete godine sa stalnim zubima. I kod ove pojave treba se javiti stomatologu odmah nakon uočavanje povrede.