IMPLANTOLOGIJA

Zubni implantati su vrhunac savremene stomatologije kada se govori o zameni zubnog korena. Implantat služi kao temelj za izradu fiksne zubne nadoknade ili proteze zavisno od broja zuba koji nedostaju.

Kad se zub izgubi a ne nadomesti se, dolazi do postepenog gubitka kosti koja je držala zub. To se ne događa odmah već s vremenom i što duže pacijent čeka to se više kost troši po sirini i visini. To izaziva i funkcionalne i estetske probleme, posebno kod pacijenata koji su izgubili više zuba.

Mogućnost nadoknade zuba koji nedostaje bez oštećenja preostalih zuba danas svakako predstavlja vrhunac uspeha stomatologije.

Indikacije za ugradnju implanta mogu biti:

-nadoknada jednog zuba

-nadoknada više zuba

-nadoknada svih izgubljenih zuba

Osnovni preduslov za ugradnju implanta je postojanje dovoljne količine kvalitetne vilične kosti na mestu planiranje ugradnje. Ukoliko se pregledom i analizom rendgen snimaka ustanove nepovoljne dimenzije kosti, primenjuju se tehnike nadoknade (augmentacije) kosti savremenim biomaterijalima, nakon čega sledi postavljanje implanta.

Ugradnja implantata je rutinski zahvat, potpuno je bezbolan i radi se u lokalnoj anesteziji.

Posle ugradnje potreban je period mirovanja za koje vreme implant oseointegrise (zarasta) u okolnoj kosti. Posle perioda zarastanja pristupa se izradi protetskog rada koji treba da obezbedi potpunu estetsku i funkcionalnu rehabilitaciju zubnog niza.