ORALNA HIRURGIJA

Oralna hirurgija je grana stomatologije koja obuhvata različite hirurške zahvate u usnoj šupljini pacijenta..

Oralno hirurški zahvati su vadjenje i komplikovano vađenje zuba,vadjenje impaktiranih (neizraslih) umnjaka ili očnjaka, resekcija korena, vađenje zaostalih i slomljenih korenova, hirurgija mekih tkiva usne duplje.

Najčešći zahvati u oralnoj hirurgiji su vađenja zubi. Uprkos svim naprecima i dostignućima moderne stomatologije i danas nisu retki slučajevi da se zubi moraju izvaditi zbog dubokih karijesa, uznapredovalog parodontitisa ili opsežnih i tvrdokornih periapikalnih upalnih procesa.

VAŽNO JE NAGLASITI kako je izvađeni zub potrebno što pre nadoknaditi implantatom ili mostom, jer se susedni zubi počinju pomicati u prazni prostor, kao i zubi u suprotnoj vilici, a što dugoročno ima za poledicu poremećaj položaja zuba, neadekvatan prenos sila zvakanja, loš zagriz i na kraju oštecenje ostalih struktura usne duplje (kosti, ligamenata, mišića i zglobova).

Vadjenje zuba je najcesci oralno hirurski zahvat.

Drugi najčešći zahvat u oralnoj hirugiji je apikotomija zuba koja bi u prevodu značila odstranjivanje vrha korena zuba. To je zahvat koji je indikovan u slučajevima u kojima oko vrha korena perzistiraju hronični upalni procesi koji se ne mogu izlečiti klasičnom endodontskom terapijom. Apikotomijom se tada hirurški pristupa na mesto upale i upala se očisti, a vrh korena odstrani.

Treba naglasiti da je operativno vađenje umnjaka u potpunosti bezbolan zahvat, ali postoperativni oporavak je vrlo individualan.

Svi zahvati oralne hirurgije rade se u lokalnoj anesteziji .