PROTETIKA

Stomatološka protetika je nauka koja se bavi nadoknadom zubnih tkiva, koja su iz različitih razloga izgubljena. Uzroci gubitka jednog ili više zuba su mnogobrojni: karijes, oboljenja zubnog nerva (pulpe) i okolnog tkiva, povrede, parodontopatija, traumatski zagrižaj, abrazija, nepravilnosti u razvoju zubnih tkiva .

Nedostatak jednog ili više zuba je veoma rasprostranjena pojava. Nedostajući zub ili više zuba pored estetskih gotovo po pravilu izazivaju i niz drugih problema.

Nedostatak zuba uslovljava pomeranje preostalih zuba prema bezubom polju, njihovo naginjanje prema praznom prostoru, isplivavanje zuba prema bezubom polju suprotne vilice. Sve ovo uslovljava promenu u odnosu između vilica što kasnije dovodi do promena i bolova u samom viličnom zglobu. .

Savremena zubna protetika nam omogućava da pacijentima nadoknadimo izgubljene zube i u estetskom i u funkcionalnom smislu .

U skladu sa stanjem zuba svakog pacijenta i u skladu sa vašim željama, predlažemo i primenjujemo najbolja rešenja za svaki pojedinačni slučaj.

**Protetski radovi mogu da budu:**

fiksni (mostovi)

mobilni (proteze)

kombinovani (mostovi i proteze)

**Krunice i mostove delimo** :

- Metalo- keramičke krunice/mostove

- bezmetalne ili potpuno keramičke krunice/mostove

Metalo-keramičke krune su sve one krune kojima je baza napravljena od metala, a vidljivi sloj od keramike. Glavna prednost ovog materijala u odnosu na druge je u njegovoj pristupačnoj ceni.

Bezmetalne zubne krune su vrhunac moderne stomatologije te u zadnjih nekoliko godina postaju standard.

**Proteze mogu biti:**

totalne

parcijalne(akrilatne,skeletirane,fleksibilne)